Rogue One: A Star Wars Story

Rogue One: A Star Wars Story er en amerikansk science fiction- og eventyrfilm fra 2016 regissert av Gareth Edwards og skrevet av Chris Weitz og Tony Gilroy. Filmen er produsert av Lucasfilm og utgis av Walt Disney Studios Motion Pictures. Den er en spin-off av Star Wars-filmene.

 Handling 
Handlingen foregår mellom filmene Star Wars Episode III: Sithene tar hevn og Star Wars Episode IV: Et nytt håp, og fokuserer på en gruppe opprørere som skal forsøke å stjele planene for Dødsstjernen.

 Om filmen 
Filmen er den første i en rekke av fremtidige Star Wars-spinoffilmer. Blant de medvirkende er Felicity Jones, Diego Luna, Riz Ahmed, Ben Mendelsohn, Donnie Yen, Jiang Wen, Forest Whitaker, Mads Mikkelsen og Alan Tudyk. Filmingen begynte på Elstree Studios i nærheten av London i august 2015.

 Produksjon 
I mai 2014 ble det offentliggjort at Gareth Edwards skulle regissere filmen, med et manuskript av Gary Whitta.Ben Child (23. mai 2014): Godzilla director Gareth Edwards to direct first Star Wars spin-off. The Guardian Whitta ble ferdig med sitt utkast i januar 2015 og ble byttet ut etterpå.Borys Kit (9. januar 2015): 'Star Wars' Standalone Movie Loses Writer Gary Whitta (Exclusive) The Hollywood Reporter Chris Weitz skrev om manuset. I februar 2016 ble det sagt at innspillingen var ferdig, men prøvevisningene fikk ikke god mottakelse.Emily Smith (30. mai 2016): Disney execs in a panic over upcoming ‘Star Wars’ film. New York Posts Page Six Tony Gilroy ble hyrt inn for å jobbe med manus, og en tredel av filmen ble spilt inn på nytt under oppsyn av Gilroy.Borys Kit (3. august 2016): 'Rogue One' Drama: Writer Tony Gilroy Taking on More Duties. The Hollywood Reporter De nye opptakene gjorde at nesten ingen av scenene fra de første trailerne er med i selve filmen.Peter Sciretta (18. desember 2016): What the ‘Rogue One’ Missing Trailer Footage Tell Us About the Reshoots. Slashfilm

 Rolleliste 

 Felicity Jones som Jyn Erso, en ung kvinne som blir holdt fanget av imperiet for hennes forbrytelser mot dem, før hun blir frigjort av alliansen.
 Diego Luna som Cassian Andor, en kaptein og etterretningsoffiser i alliansen.
 Ben Mendelsohn som Orson Krennic, direktøren for Advanced Weapons Research i det imperiske forsvaret.
 Donnie Yen som Chirrut Îmwe, en blind soldat som tror på kraften. 
 Mads Mikkelsen som Galen Erso, Jyns far og en forsker.
 Alan Tudyk som K-2SO, en robot eiet av alliansen og som har fått minnet slettet av Cassian Andor.
 Riz Ahmed som Bodhi Rook, en tidligere pilot for imperiet som hopper av til alliansen.
 Jiang Wen som Baze Malbus, en soldat i alliansen og bestevenn med Chirrut Îmwe.
 Forest Whitaker som Saw Gerrera, en veteran fra Clone Wars som var mentor for Jyn i hennes yngre dager.

Jimmy Smits, Genevieve O'Reilly og Anthony Daniels gjentar sine roller fra tidligere filmer som Bail Organa, Mon Mothma og C-3PO.

James Earl Jones gjentar også sin rolle fra de tidligere filmene som stemmen til Darth Vader. Grand Moff Tarkin og prinsesse Leia Organa er fysisk spilt av Guy Henry og Ingvild Deila mens dataanimasjon av Peter Cushing og Carrie Fisher ble brukt på ansiktene. Henry har også stemmen til Tarkin mens arkivlyd av Fisher ble brukt.
Angus MacInnes og Drewe Henley spiller i rollene som Gold Leader Dutch Vander og Red Leader Garven Dreis ved å benytte ubrukt arkivmateriale fra Et nytt håp. I tillegg spiller Alistair Petrie general Davits Draven og Valene Kane spiller Lyra Erso, Jyns mor.

Rian Johnson og Ram Bergman, som henholdsvis er regissør og produsent på Star Wars: The Last Jedi har cameorolle som to teknikere på Dødsstjernen.

 Referanser 

 Eksterne lenker 




Kategori:Star Wars spin-off filmer
Kategori:Engelskspråklige filmer
Kategori:Filmer fra 2016
Kategori:Science fiction-filmer fra USA
Kategori:Filmer om parapsykologiske fenomener
Kategori:Oppfølgerfilmer
Kategori:Star Wars (Kanoniske verk)